121. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. Φ. 42/1241 3/17 Φεβρ. 1993 (ΦΕΚ Β’ 75) Δικαιολογητικά αναγνώρισης ασφαλισμένων χρόνου στο ΤΣΑΥ . ΄Εχοντας υπόψη: 1.Τις διατάξεις των άρθρ. 23, 24, 27 και της παρ. 3 του άρθρ. 29Α του Νόμ. 1558/1985 «Κυβέρνηση και Κυβερνητικά ΄Οργανα» (137 Α’) όπως συμπληρώθηκε με το άρθρ. 27 του Νόμ. 2081/1992 (157 Α’). 2.Το Π.Δ. 437/85 «Καθορισμός και ανακατανομή των αρμοδιοτήτων των Υπουργείων» (157 Α’). 3.Τις διατάξεις του άρθρ. 17 του Νόμ. 1976/1991 «Αντικατάσταση και συμπλήρωση διατάξεων της συνταξιοδοτικής νομοθεσίας, μεταρρύθμιση του συνταξιοδοτικού καθεστώτος των αγωνιστών Εθνικής Αντίστασης και άλλες διατάξεις» (184 Α’). 4.Το Π.Δ. 374/3.12.1992 «Διορισμός Υπουργών και Υφυπουργών» (197 Α’). 5.Τις διατάξεις του Π.Δ. 213/1993 «Οργανισμός της Γενικής Γραμματείας Κοινωνικών Ασφαλίσεων, Υπουργείου Υγείας, Πρόνοιας και Κοινωνικών Ασφαλίσεων» (102 Α’). 6.Τις αριθ. 553/23.7.92 και 755/22.10.92 αποφάσεις του Δ.Σ. του ΤΣΑΥ που διατυπώθηκαν κατά τις 31η και 45η συνεδριάσεις του, αντίστοιχα, αποφασίζουμε: ΄Αρθρ.1.-Τα αποδεικτικά στοιχεία που απαιτούνται για την αναγνώριση από τους ασφαλισμένους του ΤΣΑΥ του χρόνου διακοπής άσκησης επαγγέλματος σύμφωνα με τη διάταξη του άρθρ. 17 του Νόμ. 1975/1991 καθορίζονται ως εξής: Α.Αναγνώριση χρόνου από έλλειψη απασχόλησης (ανεργία): 1.Για τους εμμίσθους υγειονομικούς: Βεβαίωση εργοδότη που θα αναφέρεται η ημερομηνία απόλυσης ή παραίτησις και σε περίπτωση που δεν είναι δυνατή η προσκόμιση της παραπάνω βεβαίωσης εργοδότη, βεβαίωση ΟΑΕΔ ή άλλης αρχής. 2.Για τους ελεύθερους επαγγελματίες: Βεβαίωση της αρμόδιας Οικονομικής Εφορίας για τη διακοπή άσκησης επαγγέλματος καθώς και την επανάσκησή του. Επιπλέον για τους φαρμακοποιούς που διατηρούν Φαρμακείο ή Φαρμακαποθήκη: Απόφαση της οικείας Νομαρχίας για την ανάκληση της άδειας λειτουργίας του Φαρμακείου ή της Φαρμακαποθήκης, καθώς και απόφαση για τη χορήγηση νέας άδειας λειτουργίας. 3.Για όλες τις κατηγορίες υγειονομικών που αναγνωρίζουν χρόνο ανεργίας: α)Υπεύθυνη δήλωση του Νόμ. 1599/86 στην οποία ο ασφαλισμένος θα δηλώνει το χρονικό διάστημα που παρέμεινε άνεργος και ότι κατά το διάστημα αυτό δεν ήταν ασφαλισμένος σε άλλο φορέα. Σελ. 696, 402(α) Τεύχος 1309 Σελ. 18 β)Βεβαίωση των οικείων Υγειονομικών Συλλόγων ότι δεν έχουν υποπέσει σε πειθαρχικό παράπτωμα που να επιφέρει την ανάκληση της άδειας άσκησης επαγγέλματος. Β)Αναγνώριση χρόνου ασθένειας. Για τη διακοπή της άσκησης επαγγέλματος που οφείλεται σε ασθένεια ο ασφαλισμένος θα υποβάλλει πιστοποιητικό κρατικού νοσοκομείου ή Κλινικής, της ημεδαπής ή της αλλοδαπής, από το οποίο θα προκύπτει η ασθένεια και η διάρκειά της. Γ)Αναγνώριση χρόνου αναμονής για ειδίκευση ή αγροτικό ιατρείο. Για την αναγνώριση του χρόνου αναμονής για ειδίκευση ή αγροτικό ιατρείο απαιτείται βεβαίωση αρμόδιας αρχής, από την οποία να προκύπτει η ημερομηνία υποβολής της αίτησης και ο χρόνος διορισμού σε Νοσοκομείο για ειδίκευση ή αγροτικό ιατρείο. «Δ)Αναγνώριση χρόνου άσκησης του Φαρμακοποιού. Για την αναγνώριση του χρόνου άσκησης για λήψη άδειας ασκήσεως επαγγέλματος των Φαρμακοποιών πιστοποιητικό αρμόδιας αρχής που θα βεβαιώνει το χρονικό διάστημα της άσκησης μετά τη λήψη του πτυχίου ή πιστοποιητικό αρμοδίας αρχής ότι δεν τηρούνται τα ανωτέρω στοιχεία οπότε θα αρκεί η υπεύθυνη δήλωση του Νόμ. 1559/86 στην οποία ο φαρμακοποιός θα βεβαιώνει το χρονικό διάστημα της άσκησής του μετά τη λήψη του πτυχίου». Η περίπτ. Δ’ αντικαταστάθηκε ως άνω από το άρθρ. 1 της υπ’ αριθ. Φ. 42/1395/8-10 Δεκ. 1993 (ΦΕΚ Β’ 896) απ. Υπ. Υγ. Πρόν. και Κοιν. Ασφαλίσεων. ΄Αρθρ.2.-Από τις διατάξεις της απόφασης αυτής δεν προκαλείται επιβάρυνση στον Κρατικό Προϋπολογισμό. Η δαπάνη που θα προκληθεί ετήσια στο ΤΣΑΥ εκτιμάται ότι θα είναι ελάχιστη και θα καλυφθεί κατά ένα μέρος από την καταβολή των ασφαλιστικών εισφορών αναγνώρισης από τους ίδιους τους ασφαλισμένους. Το υπόλοιπο του ποσού καλύπτεται από σχετική πίστωση που έχει προβλεφθεί ήδη στον καταρτισθέντα προϋπολογισμό του ΤΣΑΥ (φορέα 100 Κλάδου σύνταξης). 113 34.Η.α.121 Καταστατικοί Νόμοι-Τ.Σ.Α.Υ. 